小子祇自夜來風氣又作腫連頤頷熱發心脾無以豁其煩襟徒自樂於酣詠旋書在紙不覺成篇又獲五章皆依前韻達誠而已何足爲詩而惜經苦心忍作棄物入門遽絕既緣知己之獲伸束手終降尚以疲兵而再戰三思無取一笑有餘昔漢室大將軍有長揖之客今我朝大丞相有屬和之生皆一時之美也不亦可乎  其四
作者：李至
朝代：宋

paragraphs: 此心未足便何如，官職於君不啻餘。
輦下十年前進士，省中四品次尚書。
曾陪國相裨時少，亦掌王言屬思疏。
終乞分司洛陽去，就泉依竹水南居。